NaiveNeuron/SloPal huggingface dataset:
Šudík, Tomáš, poslanec NR SR (2020-06-04):
Nenadávam... Aha. (Smiech v sále.) Ďakujem za slovo. Chcel by som sa opýtať pána..., pána ministra Mičovského, keď hovoril, že našiel rezort skorumpovaný, koľko podal trestných oznámení na svojich predchodcov. Alebo vlastne v prípadoch, kde tú korupciu našiel. Ďakujem krásne.
Grendel, Gábor, podpredseda NR SR (2020-07-23):
Pán poslanec Raši.
Košútová, Magda, poslankyňa NR SR (2013-03-26):
Ďakujem. Napokon vystúpil ešte raz pán poslanec Fecko a podal krátky pozmeňujúci návrh. Dajte, pán predseda, prosím, o ňom hlasovať.
M. Číž, podpredseda NR SR: (2009-12-08):
návrhu poslankyne Národnej rady Slovenskej republiky Tatiany Rosovej na vydanie zákona, ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov . Parlamentná tlač číslo 1351, návrh na pridelenie výborom je v rozhodnutí predsedu číslo 1378. Slovo má pani poslankyňa Rosová a prosím, aby tento návrh zákona uviedla.
Hort, Milan, podpredseda NR SR (2011-02-09):
Ďakujem pekne, pán poslanec Chaban nemieni reagovať na faktické poznámky. Takže dávam teraz slovo pánovi poslancovi Kvasničkovi, ktorý je riadne prihlásený do rozpravy, ako predposledný písomnou formou. Nech sa páči.
Čepček, Martin, poslanec NR SR (2023-02-08):
Ďakujem pekne. Pán poslanec, úmysel tohto zákona je iste dobrý. Ja ho v prvom čítaní podporím. Len mám nejaké také výhrady, respektíve možno otázky, ktoré sa budú pýtať, teda bude sa pýtať aj odborná verejnosť, lebo učitelia prvého stupňa napríklad v rámci štúdia štvorročného majú aj telesnú výchovu, musia absolvovať aj plávanie, aj beh, aj skok, aj neviem čo, takže oni to majú v rámci tohto vzdelávania, teda tým pádom by sme týchto učiteľov odbremenili od jedného predmetu, lenže tie úväzky na základných školách sa častokrát zliepavajú. To znamená, učiteľ 1 – 4 má ten úväzok v podstate plný okamžite. Učiteľ na druhom stupni, ktorý má aprobácie, sa mu ten úväzok skladá z rozličných predmetov a z rozličných tried. To znamená, je otázka teraz, že športovci, ktorí celý život, respektíve tých sedem rokov alebo päť trénovali, či budú mať na deti trpezlivosť, či majú s nimi skúsenosti a otázka je, že či majú právo, keďže nemajú pedagogické vzdelanie, dosiahnuť, respektíve budú musieť mať pedagogické vzdelanie, dosiahnuť tú atestáciu za týchto podmienok. To znamená, to sú len otázky, ja hovorím, že úmysel je dobrý, otázka je, že ako sa k tomu postaví aj tá odborná verejnosť. Viacej možno budem reagovať potom na ďalších predrečníkov. Ďakujem.
Sopko, Miroslav, poslanec NR SR (2019-10-23):
Ďakujem za fundovaný, obsažný príspevok môjmu poslaneckému kolegovi Otovi Žarnayovi. Som rád, že uviedol aj konkrétne veci z tohto pohľadu, čím by sa dal aj konkrétny návrh vylepšiť. Som rád, že teda uviedol aj príklady praxe konkrétnych škôl a celého toho príbehu a tohto boja, ktorý tu už dlhý čas sa vedie. Samozrejme, môžeme sa po prijatí tohto návrhu zákona v prvom čítaní určite baviť a môžeme zriadiť aj okrúhly stôl s ostatnými predstaviteľmi politických strán a hnutí, ktorí sú zastúpení v parlamente, ako by sa tento návrh dal ešte vylepšiť v tom. Momentálne by sme ale mali asi zrejme ich presvedčiť, tú väčšinu, aby našli v sebe tú odvahu a išli aj to takéhoto kroku a dali tým pádom aj nádej ľuďom, ktorí sú v školstve, že na nich myslíme. Určite si myslím, že vychádzal som pri tvorbe tohto návrhu zákona zo súčasného stavu, aký je, ako sú kreované momentálne tieto inštitúcie. Pokiaľ by sme vedeli nájsť zhodu a väčšinu v budúcnosti na to, akým spôsobom inak chceme meniť tieto voľby, mohli by sme uvažovať potom nad inými formami, ale vychádzalo sa zo súčasnej praxe. Čiastočne som sa inšpiroval aj konkrétne komisárom pre vzdelanie, ktorý už momentálne je od roku 2002 v Maďarsku. Vieme, že existujú obmudsmani pre akademickú etiku v Litve, v Rakúsku a, myslím, ešte v ďalších troch krajinách, to znamená, že sú tu už určité legislatívne rámce o ktorých, z ktorých môžeme vychádzať a sa môžeme inšpirovať. To znamená, že my tu momentálne sme neobjavili Ameriku, takže tomuto problému sa venuje v iných krajinách a držme si palce, aby tá väčšina pochopila, aký je tento návrh zákona dôležitý.
M. Lukša, poslanec: (2009-06-23):
Predseda Národnej rady Slovenskej republiky rozhodnutím č. 1070 z 3. apríla 2009 pridelil návrh Výboru Národnej rady Slovenskej republiky pre financie, rozpočet a menu a Ústavnoprávnemu výboru Národnej rady Slovenskej republiky. Uvedené výbory prerokovali predmetný návrh na vyslovenie súhlasu v uvedenom stanovenom termíne. K predmetnej zmluve zaujali výbory odporúčanie pre Národnú radu s návrhom vysloviť súhlas a rozhodnúť, že ide o medzinárodnú zmluvu, ktorá má prednosť pred zákonmi. Výbor ma určil za spoločného spravodajcu výborov. Ďakujem, prosím, otvorte rozpravu.
S. Janiš, poslanec: (2009-03-10):
Všetko je to o tom, že peniaze, ktoré majú ľudia našetrené na svojich účtoch na svoj dôchodok, chce vláda Roberta Fica minúť teraz. A ja budem slušnejší, ja nepoviem, že ich chcete prežrať, ja poviem, že ich chcete prejesť teraz, keď ste vo vláde. Chcete ich na svoje rozmary, ako širokorozchodná 120 mld., mýto 6,5 mld. navyše, športové bavoráky pre ministerstvo vnútra, predražené diaľnice. Miliardy, ktoré tlačíte do vašich sociálnych podnikov, ktoré tunelujete. Potrebujete, pani ministerka, prachy. Potrebujete prachy na míňanie, potrebujete prachy na svoje rozmary. A keďže vám nestačí štátny rozpočet na vaše rozmary, tak idete ľuďom ukradnúť nasporené peniaze na ich vlastných účtoch, na svojich vlastných, na svoj vlastný dôchodok. A používate na to rôzne metódy. Jedna metóda je legislatívna, a tie sa tu opakujú stále, ktorú máme dnes na stole, ale používate na to aj zákernejšie metódy, pani ministerka. Ministerstvo práce a sociálnych vecí, ako to odznelo v médiách, ktoré má ľudí sanovať, tých ľudí, ktorí prišli o prácu, porušuje základné pracovné práva zamestnanca a vydiera svojich vlastných ľudí, ktorí sú zamestnaní v Sociálnej poisťovni. Vyhráža sa im, že ak nebudú solidárni so Sociálnou poisťovňou a nevystúpia z druhého piliera, môžu prísť o prácu, môžu mať v práci problémy. Nehorázne! Šírenie strachu a porušovanie Zákonníka práce priamo v centre Sociálnej poisťovne je asi najväčšou bezočivosťou tejto vlády voči bezbranným, obyčajným ľuďom, a to ešte v čase krízy. (Potlesk.)
Baška, Jaroslav, poslanec NR SR (2024-09-17):
... krajinno-plánovacie štúdie ako povinný územnoplánovací podklad. Tým sa zabezpečí dôslednejší proces pre zabezpečenie postavenia krajiny, hlavne jej ochrany a tvorby v procese spracovania územnoplánovacej dokumentácie. (Ruch v sále.) V nadväznosti na uloženie osobitnej povinnosti obstarania krajinno-plánovacej štúdie, ktorá podľa aktuálneho právneho stavu patrí medzi územnoplánovacie podklady, sa do § 16... (Prerušenie vystúpenia predsedajúcim.)
Grendel, Gábor, podpredseda NR SR (2021-09-22):
A nemusím to robiť ako podpredseda KDŽP, čo tiež nie som. Dobre, v rozprave ešte vystúpi pán poslanec Štefan Kuffa, nech sa páči.
Hort, Milan, podpredseda NR SR (2011-10-18):
Pani poslankyňa Vaľová, poprosím, veď máte priestor aj v rozprave aj vo faktických. Skúsme dodržiavať nejakú elementárnu kultúru rokovania. Bude teraz reagovať pán predseda výboru, pán Choma, ako reagujúci na faktické poznámky. Nech sa páči.
M. Číž, podpredseda NR SR: (2007-12-11):
Teraz v rozprave vystúpi pani poslankyňa Monika Gibalová. Má slovo.
Bugár Béla, podpredseda NR SR (2018-10-23):
Nech sa páči, prezentujme sa a hlasujme. (Hlasovanie.) Prítomných 131 poslancov, za 17, proti 60, zdržalo sa 54 poslancov. Konštatujem, že bod tretí sme neschválili. Nech sa páči.
M. Číž, podpredseda NR SR: (2009-12-09):
(Hlasovanie.) Prítomných 135 poslancov, za návrh 73 poslancov, proti 44 poslancov, zdržalo sa 14 poslancov, nehlasovali 4 poslanci. Konštatujem, že tento návrh pána poslanca Rydla sme schválili. Takže vzhľadom na to teraz budeme hlasovať, prosím, v opakovanom hlasovaní o tlači 1350, teda o návrhu poslancov Národnej rady Slovenskej republiky Vladimíra Palka a Františka Mikloška na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov (tlač 1350). Poprosím predsedu ústavnoprávneho výboru, že by uviedol hlasovanie v prvom čítaní. Páni poslanci, najskôr budeme teda v zmysle rokovacieho poriadku hlasovať o návrhoch podaných podľa § 73 ods. 3 zákona o rokovacom poriadku. Pán spravodajca.
Kazda, Radovan, poslanec NR SR (2020-07-09):
Ďakujem. Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Marcinková, Vladimíra, poslankyňa NR SR (2022-10-04):
Mrzí ma to, je to iným písmom.
Laššáková, Jana, podpredsedníčka NR SR (2013-10-18):
Na vystúpenie pani poslankyne nie sú faktické poznámky. Nech sa páči, pán poslanec Poliačik, máte slovo.
Pellegrini, Peter, predseda NR SR (2023-11-15):
Ďalšia v rozprave pani poslankyňa Stohlová.
Hrnčiar, Andrej, podpredseda NR SR (2016-04-28):
Ďakujem. Otázka č. 12, pán poslanec Richard Vašečka sa pýta ministra školstva, vedy, výskumu a športu: „Vážený pán minister, aký je váš postoj k žiadosti Združenia katolíckych škôl Slovenska o stiahnutie knihy Petra Pišťanka a Dušana Tarageľa Sekerou a nožom z povinnej literatúry pre stredoškolákov?“
Jurinová, Erika, podpredsedníčka NR SR (2014-06-05):
Otváram všeobecnú rozpravu. Do rozpravy som nedostala žiadnu písomnú prihlášku, pýtam sa, či sa chce niekto do rozpravy prihlásiť ústne. Nikto nevyužil možnosť. Uzatváram teda možnosť prihlásiť sa do rozpravy, vyhlasujem zároveň rozpravu za skončenú a prerušujem rokovanie o tomto bode programu. Teda predpokladám, že pán navrhovateľ a pani spravodajkyňa sa nechceli vyjadriť. Je 16 hodín 58 minút, vyhlasujem krásnu, krátku, aj krásnu možno (vyslovené s pobavením), dvojminútovú prestávku do 17.00 hodiny, kedy budeme hlasovať. (Prestávka.) (Po prestávke.)
Ďuriš Nicholsonová, Lucia, podpredsedníčka NR SR (2018-02-06):
Ďakujem pánovi poslancovi Kmecovi. A konštatujem, že Národná rada navrhuje prezidentovi Slovenskej republiky na člena Regulačnej rady kandidátov Jána Ďuriša a Ivana Galbičku, zvolených v opakovanej voľbe v tajnom hlasovaní . Nasledujúcim bodom programu je prvé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a ktorým sa dopĺňajú niektoré zákony . Vládny návrh zákona má tlač 793, návrh na jeho pridelenie na prerokovanie výborom je v rozhodnutí č. 816, 820 a 873. Poprosím pána ministra financií, aby predmetný návrh zákona uviedol. Nech sa páči.
Kaliňák, Robert, podpredseda vlády a minister vnútra SR (2015-06-23):
Pani podpredsedníčka, myslím si, že bude vhodné, keďže sa jedná o predovšetkým uznesenie Národnej rady ako celku, aby som svoje vystúpenie presunul po predstaviteľoch jednotlivých klubov. Ďakujem.
Grendel, Gábor, podpredseda NR SR (2021-02-25):
(Zaznievanie gongu.) Poprosím o pokoj v rokovacej sále. Posledná písomne prihlásená je pani poslankyňa Šuteková, ktorú nevidím v rokovacej sále, takže definitívne stráca poradie. A teraz sa pýtam, či sa chce niekto do rozpravy prihlásiť ústne. Štrnásť poslancov. Áno, prečítam všetky mená. Ak tam niekto nebude, tak ešte dáme možnosť, ešte som neukončil možnosť prihlásiť sa. Poprosím mená. Takže v poradí páni poslanci: Tomáš, Čepček, Blaha, Šutaj Eštok, pani poslankyňa Halgašová, pán poslanec Kotleba, pani poslankyňa Záborská, pán poslanec Šefčík, poprosím od čísla 9, ak by sa dalo, pani poslankyňa Sulanová, pán poslanec Herák, pán poslanec Suja, pán poslanec Marian Kotleba, pán poslanec Krajčír, pani poslankyňa Hatráková a pán poslanec Pročko. Končím možnosť prihlásiť sa ústne do rozpravy. A zvolávam rokovanie poslaneckého grémia, dovtedy prerušujem schôdzu. (Prestávka. Zasadnutie poslaneckého grémia.) (Po zasadnutí poslaneckého grémia.)
Bugár, Béla, podpredseda NR SR (2011-05-18):
Pani poslankyňa Rosová.
Mizík, Stanislav, poslanec NR SR (2021-06-23):
Ďakujem za slovo. Pán Žiak, Boh vás určite musí milovať. Miluje každého. Musí mať určitý zámer s takým ťažkým ateistom, ako ste vy. Však aj vtedy vás zachránil. Viete kedy. Nebudem to hovoriť. Viete, že mám na vás zložku. Okrem iného študujem dejiny cirkví a svätých. A, veru, hovorím vám, vám podobní a mnohí, mnohí z nich sa stali svätými. Obrátili sa. Teraz je to pre vás neprijateľné, ale uvidíte a spomeniete si na moje slová. To už budete žiť v blaženosti. To už nebudete nosiť tie prapodivné ponožky, ako na statuse s pani Bittó Cigánikovou. Ďakujem.
M. Rehák, poslanec: (2006-12-13):
Pán predsedajúci, dajte hlasovať o uznesení Národnej rady Slovenskej republiky k návrhu rozpočtu nákladov na činnosť Fondu národného majetku za rok 2007, ktoré tvorí súčasť spoločnej správy tlač 120a. Dajte hlasovať s odporúčaním gestorského výboru schváliť.
Pčolinský, Peter, podpredseda NR SR (2023-03-16):
Dve faktické poznámky. S prvou faktickou pán, pani poslankyňa Garstková, nech sa páči.
Viskupič, Marián, poslanec NR SR (2020-11-24):
Pán kolega Mazurek, ďakujem za plamenné vystúpenie. Ja len sa chcem spýtať, rozprávate o občanoch. Viete, kto vo finále platil ten bankový odvod? Platili ho občania. Proste tí, ktorých tu fakt takto plamenne obhajujete, presne tí, ktorí ho platili vo svojich bankových poplatkoch, tí, ktorí ho platili vo svojich úrokoch z úverov a proste ktorí sa takto skladali vlastne pre tú platbu pre štát. Teraz to už nebudú robiť. To skutočne pomôže občanom. Prečo nepoviete radšej občanom, že je dôležité sa vzdelávať za jedno všeobecne a za druhé aj vo finančnej oblasti, aby sa zvýšila finančná gramotnosť? To je dôležité, tak sa znižujú bankám, bankám ich zisky, že človek vníma svoje možnosti, vníma svoje možnosti z banky odísť. To treba ľuďom povedať, nech bojujú nohami. To znamená, nech idú z banky, kde majú podmienky nie dobré, do banky, kde budú podmienky lepšie. Toto je trhový princíp, toto je to, čo skutočne pomôže občanom. Ďakujem pekne.
Kollár, Boris, predseda NR SR (2020-10-20):
Súčasne prosím navrhovateľku pani poslankyňu Annu Záborskú, aby zaujala miesto určené pre navrhovateľov, a spoločného spravodajcu z výboru pre zdravotníctvo poslanca Marka Šefčíka, aby zaujal miestu určené pre spravodajcov. Pani poslankyne, páni poslanci, vystúpením pána ministra sa podľa § 35 ods. 6 zákona o rokovacom poriadku otvára rozprava znova. Pýtam sa, či niekto z poslancov chce vystúpiť v rozprave. Evidujem dvoch poslancov v rozprave. (Ruch v sále.) Nech sa páči, pani poslankyňa Cigániková, ako prvá, a potom vystúpi pani poslankyňa Hatráková. (Ruch v sále.)
P. Hrušovský, podpredseda NR SR: (2002-05-21):
(Hlasovanie.) 98 prítomných, 94 za, 3 sa zdržali, 1 nehlasoval. Návrh sme schválili. Ďalší návrh.
Ďuriš Nicholsonová, Lucia, podpredsedníčka NR SR (2017-09-12):
Ďakujeme pekne, pán poslanec. Ako ďalšia v rozprave vystúpi pani poslankyňa Simona Petrík. Nech sa páči.
P. Hrušovský, podpredseda NR SR: (2001-09-20):
(Hlasovanie.) Prítomných 134, za návrh 44, proti 78, zdržalo sa 12. Bod 37 sme neschválili.
Suja, Miroslav, poslanec NR SR (2022-03-23):
Ďakujem, pán predsedajúci, za slovo. V pléne zaznelo, že mali by sme za to, čo všetko robí pani ombudsmanka pre ľudské práva, zatlieskať v stoji, od pána Polláka, lebo že si to zaslúži. Mrzí ma, že nás na to vyzval, a sám ostal sedieť a nezatlieskal jej v stoji. Si myslím, že to je hlboko neúctivé od neho.
Fico, Robert, poslanec NR SR (2022-02-22):
Posledných pár sekúnd, ďakujem pekne, pán predseda. Len chcem povedať, že asi by bolo najvhodnejšie, keby sme okopírovali túto výpoveď Sabotu a dali každému poslancovi vládnej koalície, aby pochopili páni vo vládnej koalícii, čo to tu vlastne za zverstvá a zločiny obhajujú. Ďakujem pekne.
P. Hrušovský, predseda NR SR: (2004-06-17):
Pán poslanec Juščík chce položiť doplňujúcu otázku. M. Juščík, poslanec: Ďakujem, pán minister, pán podpredseda vlády, za odpoveď. Vidím, že skutočne som nahral na smeč. Obsažne ste odpovedali a dá sa hovoriť, že je to vynikajúca propaganda. Ale len doplňujúca otázka jedna stručná. Je skutočne správny ten vzor alebo myslíte si, že tí naši ľudia chápu to celkom dobre, že ten vzor, rozdiel, to, čo ste tu spomínali Anglicko, či Nemecko alebo iné štáty, že je to vynikajúci vzor aj pre nás, aby takéto rozdiely boli? A potom ste spomenuli vo svojej odpovedi aj cezhraničnú spoluprácu. Ja som interpeloval predsedu vlády. Investovali sme 200 miliónov korún do hraničného prechodu Palota, Radatice a, žiaľ, zastavený a je len malý...
Dolinková, Zuzana, ministerka zdravotníctva SR (2023-12-06):
Vážený pán podpredseda, vážené panie poslankyne, vážení páni poslanci, vláda Slovenskej republiky predkladá novelu zákona o národnom zdravotníckom informačnom systéme s cieľom posunúť lehotu na uzatvorenia elektronickej dohody o poskytovaní všeobecnej ambulantnej starostlivosti prostredníctvom technického zariadenia poskytovateľa a občianskeho preukazu s čipom a tiež s cieľom riešiť problematiku prístupu zdravotníckych pracovníkov k elektronickým zdravotným záznamom z elektronickej zdravotnej knižky. Keďže značná časť obyvateľov Slovenskej republiky, sa ospravedlňujem, som utekala (rečníčka je zadýchaná), nemá občiansky preukaz s čipom, nebude mať od 1. januára 2024 možnosť uzatvoriť dohody o poskytovaní všeobecnej ambulantnej starostlivosti a pri výkone zdravotníckeho povolania budú mať zdravotnícki pracovníci značne obmedzený prístup k elektronickým zdravotným záznamom občanov. Vážený pán podpredseda, vážené panie poslankyne, vážení páni poslanci, dovoľujem si vás požiadať o podporu predloženého vládneho návrhu zákona. Ďakujem veľmi pekne.
Laurenčík, Milan, podpredseda NR SR (2021-06-24):
Pán poslanec Jozef Pročko, nech sa páči.
Krajčí, Marek, poslanec NR SR (2022-11-30):
Vážený pán predsedajúci, vážený pán minister, kolegyne, kolegovia, ako spoločný spravodajca výboru predkladám spoločnú správu k vládnemu návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa mení zákon č. 341/2022 Z. z., ktorým sa mení a dopĺňa zákon č. 578/2004 Z. z. (tlač 1330a). Uvedený vládny návrh zákona prerokovali určené výbory: ústavnoprávny výbor, výbor pre financie a rozpočet a výbor pre zdravotníctvo ako gestorský výbor. Ústavnoprávny výbor a výbor pre financie a rozpočet vyslovili súhlas s predloženým návrhom zákona a odporučili Národnej rade uvedený návrh zákona schváliť. Výbor Národnej rady Slovenskej republiky pre zdravotníctvo vyslovil súhlas s predloženým návrhom zákona a odporučil Národnej rade uvedený návrh zákona schváliť s pozmeňujúcimi a doplňujúcimi návrhmi, ktoré sú obsiahnuté v IV. časti spoločnej správy. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený. Gestorský výbor na základe stanovísk výborov k predloženému návrhu zákona (tlač 1330) vyjadrených v uzneseniach uvedených pod bodom IV tejto správy a v stanovisku gestorského výboru odporúča Národnej rade Slovenskej republiky vládny návrh zákona (tlač 1330) schváliť s pozmeňujúcimi a doplňujúcimi návrhmi. Spoločná správa obsahuje osem pozmeňujúcich návrhov. Gestorský výbor odporučil hlasovať o bodoch 1 až 8 spoločne s návrhom gestorského výboru schváliť. Spoločná správa výborov bola schválená uznesením č. 186 z 30. novembra 2022, kde ma výbor poveril za spoločného spravodajcu k predloženému návrhu zákona. Pán predsedajúci, skončil som, môžete otvoriť rozpravu.
P. Paška, predseda NR SR: (2008-10-29):
Nech sa páči, pani ministerka, odôvodnite návrh.
Pellegrini, Peter, predseda NR SR (2015-12-11):
V čom spočíva váš procedurálny návrh?
Demian, Jaroslav, poslanec NR SR (2013-11-29):
Vážený pán predseda, v rozprave vystúpil 1 poslanec, pán poslanec Miškov, ktorý podal jeden pozmeňujúci návrh. Pán predseda, teraz budeme hlasovať o všetkých bodoch zo spoločnej správy 1 až 14 s odporúčaním gestorského výboru schváliť.
Mihál, Jozef, poslanec NR SR (2014-10-29):
Ďakujem. V prvom rade chcem poďakovať všetkým kolegyniam, kolegom, ktorí na moju výzvu teda stiahli svoj podpis pod môj pozmeňovací návrh. Uvedomil som si, že ja som vlastne jasným spôsobom nepovedal za pultom, že takisto sťahujem svoj podpis. Čiže ešte raz túto chybičku technickú naprávam. Ja takisto sťahujem svoj podpis pod ten stredajší pôvodný pozmeňovací návrh. Ďalej, pán kolega Hlina, neviem, či ste si ten návrh konzultovali s aparátom ministerstva financií, ale predpokladám, že nie, a predpokladám, že keby ste tak urobili, tak by ste sa dozvedeli, že keď už by aj mal byť rovno odhlasovaný, mám podpisy aj poslancov za stranu SMER, čiže budem očakávať, že za to budú aj hlasovať, tak chcem všetkých upozorniť, že ten návrh je napísaný absolútne zle po technickej stránke, pretože tam sa vôbec neuvažuje s tým, že zamestnanec platí každý mesiac preddavky. Ako ich bude platiť, keď dostáva tieto nepeňažné plnenia, akým spôsobom sa to bude riešiť v ročnom zúčtovaní? Čiže poprosím, ak na to príde, nehlasujte za ten návrh, pretože je technicky zlý, aj keby ste s ním sto razy súhlasili. Ďalšia vec je, pán kolega, jednoducho máte selektívny prístup, pretože hovoríte o krachujúcom poľnohospodárstve. No tak ste dali takýto návrh na vylepšenie situácie v poľnohospodárstve. A neviem, či ste si všimli, na Slovensku krachuje obuvnícky priemysel, krachujú textilky. Čiže poprosím, keď teda ten návrh budete dávať o pol roka ešte raz, pridajte tam aj zamestnancov v textilnom priemysle, v obuvníctve, potom sa ja zamyslím a možno zmením svoj názor. Ale momentálne ten môj názor je taký, že z dvoch dôvodov, technického, lebo je to zle napísané, a vecného, lebo je to hlúposť, ho nepodporím.
Turčanová, Andrea, poslankyňa NR SR (2024-05-03):
Kolegovia, ďakujem za vaše faktické poznámky. Ja by som možno ešte doplnila niečo, čo som v svojom príspevku neuviedla, a to je ten pozitívny efekt pre slovenskú ekonomiky. Pretože tým, že im umožníme pracovať, budú si platiť aj odvody a dane a tým pádom prispievať do systému, nielen z neho čerpať. A po, nedajbože, úmrtí opatrovanej osoby nebudú, neprepadnú sa nám do tejto siete, že zrazu budú z nich ľudia v hmotnej núdzi, pretože nebudú mať nárok ani na podporu v nezamestnanosti. Práve naopak, vytvárame im bezpečie a myslím, že o to s väčšou radosťou a bez strachu budú môcť opatrovať svojich príbuzných, bez strachu o to, že prídu o prácu. Ďakujem.
Hrnčiar, Andrej, podpredseda NR SR (2017-03-29):
Ďakujem. Po dohode s pánom poslancom Žarnayom, ktorý má svoje vystúpenie dlhšie ako dve minúty, prerušujem dnešné rokovanie. O 14.00 hodine je poslanecké grémium, čiže budeme pokračovať po ukončení poslaneckého grémia. (Prerušenie rokovania o 11.58 hodine.) (Rokovanie poslaneckého grémia.) (Po skončení rokovania poslaneckého grémia.)
Jurinová, Erika, podpredsedníčka NR SR (2014-09-24):
Pán poslanec, chcete reagovať? Nech sa páči, reakcia na faktické poznámky.
M. Hort, podpredseda NR SR: (2010-02-04):
Slovo má poslanec, pán poslanec Jaroslav Demian, nech sa páči.
Hort, Milan, podpredseda NR SR (2010-11-04):
S reakciou na faktické poznámky sa prihlásil teraz pán poslanec Počiatek, nech sa páči.
Matovič, Igor, poslanec NR SR (2013-09-17):
Takže teda ďakujem veľmi pekne za pozornosť s tou malou prestávkou možno nejaké tie necelé štyri hodinky. Ja si myslím, že potadeto stačilo, lebo keďže sa na zoznam ľudí napísalo kopa ľudí, ktorí by ma chceli striedať a že vlastne až do rána tam máme služby rozdelené, tak ja si myslím, že je dobre sa podeliť o túto formu protestu, lebo nič iné to nie je. Je to zúfalosť, je to protest, lebo nič iné ako opozícia nemôžme urobiť, len takýmto spôsobom, možno trošku gándhíovským spôsobom sa postaviť valcu 83 kolesíkov, ktorí si myslia, že môžu všetko. Čiže ďakujem veľmi pekne všetkým ostatným, ktorí sa do toho zapoja, a dúfam, že to dobojujeme úspešne do konca. Som rád, že v takejto veci sa tiež dokážeme spojiť a podeliť. (Potlesk a zapískanie.)
Šimečka, Michal, podpredseda NR SR (2024-02-09):
Ďakujem. S reakciou pán poslanec Hlina.
Matovič, Igor, poslanec NR SR (2014-10-30):
Prepáčte, že som sa neprihlásil. Samozrejme, to som nepovedal. V záujme toho, aby sa ten kompromis našiel, ja osobne ten návrh určite budem podporovať v prvom čítaní a pevne verím, že aj tá časť tejto sály, od ktorej akýkoľvek zákon, alebo prijatie akéhokoľvek zákona záleží, čiže poslanci SMER-u. Myslím si, že mali by sme dať šancu na to, aby sa rozumný kompromis v tejto veci našiel a zbytočne vlastne nebudeme ďalej živiť túto tému. Inak povedané. Poslanci SMER-u, máte dva a pol roka od volieb stratégiu, že berie agendu opozičným stranám. Že postupne témy, s ktorými opozícia prichádza, de facto predkladáte vy, prijímate ich. Toto je cesta, ako zobrať agendu KDH, tak ako ja si myslím, že prijať takýto kompromis by bolo celkom fajn aj pre vás.
Bugár, Béla, podpredseda NR SR (2016-04-27):
Na vystúpenie pána poslanca s faktickými piati. Končím možnosť sa prihlásiť do faktických. Pani poslankyňa Kačšáková, nech sa páči.
Laššáková, Jana, podpredsedníčka NR SR (2014-11-10):
Pán poslanec Bublavý.
Pellegrini, Peter, podpredseda NR SR (2020-04-24):
Pán podpredseda nenamietal nič, niečo iné mi hovoril.
B. Bugár, podpredseda NR SR: (2005-06-23):
M. Majdová, poslankyňa: ... sa nebude vzťahovať obmedzujúca podmienka zotrvania v dočasnej štátnej službe. (Neustály smiech v sále.)
Bugár, Béla, podpredseda NR SR (2017-03-24):
Ďakujem pekne. Otváram rozpravu a pýtam sa, či sa hlási niekto ústne do rozpravy, nakoľko nemám žiadnu písomnú prihlášku. Konštatujem, že nie. Vyhlasujem rozpravu za skončenú a zároveň prerušujem rokovanie o tomto bode programu. Budeme pokračovať druhým čítaním o návrhu poslancov Gábora Gála, Pétera Vörösa, Eleméra Jakaba a Tibora Bastrnáka na vydanie zákona, ktorým sa dopĺňa zákon č. 162/2015 Z. z. Správny súdny poriadok (tlač 354). Pán poslanec Gál, nech sa páči. (Rokovanie o návrhu poslancov Národnej rady Slovenskej republiky Gábora Gála, Pétera Vörösa, Eleméra Jakaba a Tibora Bastrnáka na vydanie zákona, ktorým sa dopĺňa zákon č. 162/2015 Z. z. Správny súdny poriadok , tlač 354.)
Sárközy, Irén, poslankyňa NR SR (2017-12-01):
Ďakujem pekne za slovo. Do oxfordského slovníka a nielen doňho sa vkladalo nové slovo postru, to znamená postpravdivý. Vďaka Brexitu a americkým prezidentským voľbám rezonovalo v roku 2016 tak silno, že ho jazykovedci nemohli ignorovať. Podstatou tohto slova je ignorovanie pravdy a dôrazné emócie. Príkladom za všetky ostatné príznačným bolo tvrdenie britského politika Farageho pred referendom, ktorý tvrdil, že po odchode Veľkej Británie z Európskej únie môže britské zdravotníctvo dostať každý týždeň ušetrených 
350 miliónov libier. Svoje tvrdenie ale hneď po referende odvolal, respektíve zásadným spôsobom korigoval. Netrúfam si tvrdiť, že to, čo tu odznelo, je postpravdivé, ale kopec takýchto výrokov sa tu nájde. Ťažko povedať, čo je ich cieľom, či snaha zaujať, spôsobiť verejnú traumu, vyprovokovať aktérov na zmenu prístupu, alebo odviesť pozornosť. A potom ani pacienti nie sú uchránení pred počinmi, kde emócie víťazia nad zdravým rozumom. Keď napríklad zákon zakázal poplatky u lekára, pacienti tlieskali, aby si vzápätí uvedomili, aký nezmysel zasiahol do ich životov. Nečudo, že zakrátko sa vo viacerých prieskumoch vehementne dožadovali napríklad návratu poplatku za prednostné vyšetrenie. Z dodatočných zdrojov, ktoré prídu do ambulancií, budú mať prospech aj tí pacienti, ktorí nenavštívia ambulanciu počas doplnkových hodín a za poplatok. Lekári totižto z dodatkových príjmov môžu obstarať lepšie priestorové vybavenie, môžu zlepšovať priestory v ambulanciách, v čakárňach pre všetkých pacientov. Opakujem, pre všetkých pacientov. (Prerušenie vystúpenia časomerom.)
Blanár, Juraj, podpredseda NR SR (2023-05-18):
Pán spravodajca Peter Vons nás bude za gestorský výbor pre hospodárske záležitosti informovať o spravodajskej informácii k tomuto návrhu.
Blaha, Ľuboš, podpredseda NR SR (2023-12-19):
Pán poslanec Viliam Tankó, nie je prítomný. Pán poslanec Gábor Grendel, nie je prítomný. Pán poslanec Július Jakab, nie je prítomný. Pán poslanec Oskar Dvořák, nie je prítomný. Pán poslanec Peter Pollák, nie je prítomný. Pán poslanec Ľubomír Galko bude reagovať na faktické poznámky, nech sa páči.
Susko, Boris, poslanec NR SR (2022-05-10):
Ďakujem pekne za slovo. No, ja som, ak ste ma dobre počúvali, páni poslanci, pán poslanec Krajčír, ja som hovoril, že aj v súčasnosti to je možnosť, ale sú to výnimočné prípady, čo sú napríklad domovy dôchodcov alebo imobilní občania, ale nie je to hromadné. Pokiaľ však to nastavíme tak, ako je to nastavené v tomto návrhu zákona, že sa to bude vzťahovať na všetkých, ktorí sú v karanténe, tak to môžu byť státisíce ľudí, pokiaľ naozaj príde nejaká ďalšia, ďalšia vlna. A pokiaľ, ako som povedal, si pamätáme, ako boli nastavené pravidlá pohybu pre ľudí, ktorí sú infikovaní chorobou covid, tak títo mohli chodiť do vybraných zariadení, potravín a ďalších a ja naozaj nevidím dôvod, aby ľudia, ktorí sú v karanténe, to znamená, že nie sú pozitívne testovaní, len sa stretli s niekým, kto bol pozitívne testovaný, aby nemohli štandardne v respirátore absolvovať volebný akt vo volebnej miestnosti, odvoliť a ísť domov. Tam nevidím žiadne, žiadne riziko nákazy. A povedal som takisto, že pokiaľ sa máme baviť o tomto špeciálnom hlasovaní, viem si to predstaviť pre pozitívne testovaných. To znamená pre osoby, ktoré sú v izolácii, to znamená, ktoré majú, ktorí majú potvrdenie na to, že sú nespôsobilí alebo teda že majú prekážky na to, aby mohli ísť voliť do volebnej miestnosti. Ale absolútne si myslím, že je neprimerané, aby sme to rozšírili na všetkých ľudí, ktorí sú v karanténe, ktoré naozaj môžu, môžu, tie čísla dopredu my nevieme a nevieme ani, ako Úrad verejného zdravotníctva vyhlási karanténnu situáciu. Čiže my dnes nevieme, koľkých ľudí sa to môže týkať. A považujem to za neprimerané, pretože títo ľudia sú zatiaľ zdraví, sú len v preventívnej karanténe. Čiže tam nevidím absolútne dôvod na to, aby mali podmienky na takéto špeciálne hlasovanie, kde je obmedzená možnosť kontroly z hľadiska volebnej komisie, pretože tam nie sú všetci zástupcovia volebnej komisie, tak ako pri riadnom vykonávaní volebného aktu. Ďakujem.
P. Hrušovský, predseda NR SR: (2003-11-05):
(Hlasovanie.) 136 prítomných, 123 za návrh, 1 proti, 12 sa zdržalo. Návrhy pani poslankyne Rusnákovej sme schválili. Ďalší návrh. E. Dolník, poslankyňa: Ako posledný vystúpil pán poslanec Malchárek, podal 1 pozmeňujúci návrh.
Laššáková, Jana, podpredsedníčka NR SR (2013-06-21):
Pán poslanec Hlina, chcete reagovať? Aj ja vám blahoželám k dnešným meninám, všetko dobré, nech sa vám darí. Zapnite pána poslanca Hlinu, ale poprosím vás, stlačte si trojku, aby, tak, nech sa páči.
Rajtár, Jozef, poslanec NR SR (2016-05-20):
Ďakujem za slovo. Dovoľte mi teda uviesť návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov, tlač 71. Doterajšia právna úprava v oblasti ochrany nefajčiarov týkajúca sa povinnosti podnikateľov upozorňovať verejnosť na zákaz fajčenia bezpečnostným a zdravotným označením predstavuje pre podnikateľov dodatočnú záťaž aj napriek tomu, že nie je náročná, jej dodržiavanie však vyplýva zo zákona. Právna úprava tiež ukladá podnikateľom nezmyselnú povinnosť upozorňovať verejnosť na oznam s informáciou, kde a na ktorých kontrolných orgánoch, ktoré sú podľa § 9 povinné vykonávať kontrolu dodržiavania zákona o ochrane nefajčiarov, je možné podať oznámenie o porušovaní zákona o ochrane nefajčiarov napriek tomu, že tento zákon vyplýva z osobitných zákonov. Navrhuje sa preto vypustenie tejto povinnosti zo zákona o ochrane nefajčiarov. Samotné zrušenie povinnosti ustanovenej v § 8 o ochrane nefajčiarov neznamená, že v jednotlivých prevádzkach podnikatelia nemôžu vývesky do prevádzky umiestniť, nebude to však zákonná povinnosť, ktorej neplnenie je zo zákona sankcionované. A ešte dôležitá vec, súčasná úprava umožňuje za nedodržiavanie uvedenej povinnosti uložiť sankciu v rozpätí od 331 eur až do 3 319 eur. Čiže obrovské, obrovské pokuty, a to sú iba za umiestnenie, nie za to, že niekto fajčil, ale za umiestnenie alebo neumiestnenie nejakej tabuľky niekde. Tvrdíme, že zákon nebude mať negatívny vplyv na verejné financie. Tam, myslím, že ministerstvo financií s nami nesúhlasí, a tomu sa budem trošku venovať v rozprave a zákon, návrh zákona bude mať hlavne pozitívny vplyv na podnikateľské prostredie. Takže ďakujem zatiaľ za pozornosť a rád by som zároveň otvoril rozpravu.
Laššáková, Jana, podpredsedníčka NR SR (2015-05-27):
Poprosím vás, páni poslanci, nezneužívajte rokovací poriadok.
Mikloško, Jozef, poslanec NR SR (2013-09-19):
Dovoľte jednu reminiscenciu, ktorá trocha s týmto súvisí. Je to troška aj veselé, ale nielen. Ja ako podpredseda federálnej vlády som bol raz v Nitre na veľkom športovom podujatí a bol tam strašný smrad. Bitúnok, pamätáte sa, v Nitre roky rokúce tam smrdel, a teda do mikrofónu som všetkým Nitranom dal sľub, že odstránime tento zápach raz a navždy. Písal som veľa listov kdekade, mnohí mi odpovedali a potom asi po roku diskusií konečne som dostal list, že zápach sa odstránil a všetko je v poriadku a ďakujem vám za túto angažovanosť a tak ďalej. Prišiel som tam asi dva týždne po tom a ten zápach bol ešte väčší ako vtedy, pred rokom. Tak som sa bránil všelijako, no ale moc som to nevedel obhájiť, lebo predsa to bola vec lokálna. Potom bolo veľa článkov na tú tému, že v tej federálnej vláde ten podpredseda nevie absolútne nič vybaviť, ani toto nakoniec nevybavil. Hovoril som o subsidiarite a tak ďalej, ale proste takto to skončilo. Dnes už v tej Nitre smrad nie je, už tú subsidiaritu pochopili a to odstránili. Samozrejme, vítam to, že je tu aj zákonná možnosť niečo takéto odstraňovať. Myslím, že už aj poslanec Hlina včera v nejakej svojej poznámke na túto tému hovoril, keď si máme dať niečo do kredenca, len to nevybaľovať. Tak rozmýšľam, či ten syr vybalím, možnože niekde vonku áno. Ďakujem.
Krúpa, Juraj, poslanec NR SR (2020-11-04):
Ďakujem veľmi pekne, pán Blaha, za váš stand-up. Úprimne ma veľmi teší, že sa vám páči tak veľmi tá naša nová rezolúcia, že vás tak inšpirovala a že ste si tam napísali zopár nových bodov. Len na vysvetlenie, samozrejme, vy to všetko vidíte čierno-bielo, vy máte vo všetkom jasno. Včera ste Stalina ospevovali, dnes ho haníte. Tak si to trošku ujasnite. No ale čo sa týka toho, že prečo my nepodporujeme ako tých kresťanských bratov, vy ako komunistický predák a ateista toto tu vykrikujete, tak ono, viete, z princípu kresťanskej lásky v podstate máte mať rád všetkých ľudí a nevyberáte si podľa vierovyznania, hej. A už ide o to, že v podstate tu sa bavíme o tom, že obe strany konfliktu sú vinné, obe strany zabíjajú civilov a zabíjajú občanov, takže vy ste nespomenuli napríklad raketové útoky Arménska na, na druhé najväčšie mesto v Azerbajdžane Gandža. A to ja tu nevyzdvihujem to, že Azerbajdžan je niekto, koho si hájim alebo čo. Celá podstata tejto rezolúcie je o tom, že sa, vidíme a vnímame proste utrpenie tých civilistov, a, samozrejme, v tom Náhornom Karabachu. Že prečo neodsudzujeme Azerbajdžan za ten konflikt. No veď, prebohaživého, veď ten konflikt má, už trvá desaťročia. Arménsko malo obsadených 6 azerbajdžanských provincií a vyhnalo odtiaľ 25 % obyvateľstva. To je holý fakt. Že ale my poukazujeme len na to, že obe strany sa teda dopustili krívd, hej. A prečo nespomíname, že bojujú Turci, alebo teda Aziri a sýrski nejakí bojovníci. Tam ide o to, že naschvál nechceme ísť do týchto detailov, pretože situácia je komplikovaná. Zatiaľ čo napríklad Azerbajdžan, za Azerbajdžan bojuje možno Turecko alebo nejakí sýrski povstalci, čo je údajne, tak Arménsko má zmluvu o kolektívnej obrane s Ruskou federáciou, hej, a je možné, že tam bojujú wagnerovci a tak ďalej. Škoda, že už nemám viac času na tie vaše bludy.
Žitňanská, Jana, poslankyňa NR SR (2022-05-24):
Ďakujem veľmi pekne, pán predsedajúci. Ja by som vás chcela ale poopraviť, nakoľko to poradie bolo také, že mal ísť pán predseda Čekovský, potom som mala ísť ja a potom mal ísť pán poslanec Vetrák. To znamená, že keďže ja som tu celý čas sedela, pán poslanec Čekovský prepadol, ale pán poslanec Vetrák by nemal prepadnúť. Čiže mal by ešte nárok raz prepadnúť. (Prerušenie vystúpenia predsedajúcim.)
Hraško, Igor, poslanec NR SR (2015-09-16):
Ďakujem pekne za slovo. Pán predseda vlády, hovorili ste dobre, aj pekne, aj ľúbivo, aj prívetivo. Ono na jednej strane rétorika je jedna vec, na druhej strane koniec koncov skutky sú vec druhá. Ona i vaša rétorika sa v čase mení. To sme si už v podstate zvykli a koniec koncov videli sme to aj pri konaní referenda v Gabčíkove. V každom prípade je teraz dôležité to, čo ste aj povedali vo svojom prejave, ja som myslel, že to už bude záver, len zrazu som zistil, že to bola len polovica. Ubezpečovali ste občanov, že skutočne vláda robí všetko preto, aby ochránila našich občanov, aby ochránila ich majetky a podobne, len tieto vyjadrenia sa všetky očakávali už pred pol rokom. Už v máji minister Kaliňák verejne deklaroval a hovorilo sa už vtedy o kvótach, že sa tieto kvóty budú odmietať, ale nikde som nepočul v prejavoch o tom, že sa robia nejaké, za prvé, preventívne opatrenia. To znamená, že nie, že už to, čo tuná spomínal kolega Blaha, že ideme riešiť dôsledky, to už je neskoro. Treba riešiť príčiny v prvom rade a robiť ešte aj preventívne opatrenia, aby sa k tým príčinám dokonca ani nedostalo. Takže pán Blaha je posunutý niekde úplne inde. V každom prípade som nepočul vyjadrenia a ubezpečenia, že skutočne vláda už vtedy robí nejaké opatrenia na to, aby nedochádzalo k veciam, ktoré už sa medzitým zjavovali na sociálnych sieťach z Francúzska, z Talianska a podobne. Takže prichádzať s tým teraz je už tak trošku, by som povedal, že neskoro a naozaj, je to len taká ľúbivá rétorika, ktorá, samozrejme, pomáha dvíhať preferencie. A naozaj bude veľmi dôležité, že čo sa uskutoční, či už po summite, či už po stretnutí premiérov, ktoré možno bude alebo nebude, v každom prípade, aké prínosy to bude mať pre Slovensko a čo budeme vedieť dosiahnuť, či už v rámci pomoci, alebo v rámci riešenia príčin, nielen dôsledkov tejto situácie.
Laššáková, Jana, doterajšia podpredsedníčka NR SR (2016-03-23):
Pani poslankyňa Natália Blahová.
Laššáková, Jana, podpredsedníčka NR SR (2014-01-30):
Pán poslanec Poliačik.
P. Hrušovský, predseda NR SR: (2003-06-26):
(Hlasovanie.) Prítomných je 136 poslancov, za 75, proti 34, zdržalo sa 25, nehlasovali 2. Konštatujem, že návrh uznesenia sme schválili. Poprosím teraz opäť pani poslankyňu Rusnákovú, ktorú poveril gestorský výbor, aby informovala Národnú radu o odporúčaní a o návrhu uznesenia gestorského výboru k výročnej správe o činnosti Fondu detí a mládeže a ročnej účtovnej závierky za rok 2002 . Nech sa páči, pani poslankyňa Rusnáková. E. Rusnáková, poslankyňa: Ďakujem pekne. Návrh uznesenia znie: Národná rada Slovenskej republiky schvaľuje podľa § 10 ods. 4 zákona NR SR č. 189/1993 Z. z. o Fonde detí a mládeže v znení neskorších predpisov výročnú správu o činnosti Fondu detí a mládeže a ročnú účtovnú závierku za rok 2002. Ďakujem.
Jurinová, Erika, podpredsedníčka NR SR (2014-05-30):
Pán poslanec Kaník.
Šeliga, Juraj, podpredseda NR SR (2020-05-20):
Pán poslanec Šimko.
M. Číž, podpredseda NR SR: (2009-02-06):
Vidím, že chystá sa vystúpiť pán navrhovateľ, má slovo.
Šimečka, Michal, podpredseda NR SR (2024-04-23):
Ďakujem veľmi pekne a dávam slovo spravodajcovi, ktorého určil gestorský výbor pre hospodárske záležitosti, pánovi poslancovi Šimkovi. Nech sa páči.
Hrušovský, Pavol, podpredseda NR SR (2010-10-21):
Pán poslanec Poliačik.
Šeliga, Juraj, podpredseda NR SR (2020-04-07):
Ďakujem pekne, pán minister. Teraz dávam slovo spoločnému spravodajcovi predsedovi výboru pre financie a rozpočet pánovi poslancovi Mariánovi Viskupičovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán predseda.
Klus, Martin, podpredseda NR SR (2019-10-24):
Ďakujem. Otváram rozpravu o tomto bode programu. Písomne som nedostal žiadnu písomnú prihlášku, preto sa pýtam, či sa hlási niekto z poslancov do rozpravy ústne. Nikto sa nehlási, takže vyhlasujem rozpravu za skončenú. Pýtam sa, či chce zaujať stanovisko navrhovateľ. Nie. Spravodajkyňa? Tak isto nie. Tak prerušujem rokovanie aj o tomto bode programu. A pokračujeme druhým čítaním o návrhu na vyslovenie súhlasu Národnej rady Slovenskej republiky s Dodatkovým protokolom k Dohovoru o počítačovej kriminalite týkajúceho sa trestnoprávneho postihu činov rasovej a xenofóbnej povahy spáchaných prostredníctvom počítačových systémov a odvolaním výhrady a zmenou vyhlásení k Dohovoru o počítačovej kriminalite . Návrh vlády má parlamentnú tlač 1673 a spoločná správa výborov má tlač 1673a. Prosím ministra spravodlivosti, aby návrh vlády odôvodnil.
P. Miššík, poslanec: (2009-12-08):
Tento návrh má predchádzať tomu, aby zobrazovanie takýchto vecí nemalo za následok eskaláciu takýchto hnusných činov, ako je trápenie zvierat. Tým končím a dúfam, že poviete zajtra svojim kolegom, o čom sme tu hovorili a že konečne takýto dobrý návrh prejde. Ďakujem pekne.
P. Paška, predseda NR SR: (2007-10-16):
(Hlasovanie.) 139 prítomných, 101 za, 29 bolo proti, 9 sa zdržalo. Konštatujem, že sme pridelili návrh zákona výborom a určili lehoty na jeho prerokovanie. Dámy a páni, to bol posledný prerokovaný bod programu, o ktorom sme hlasovali. (Hlasy v sále.) Pani poslankyňa Cibulková. (Odpoveď z pléna.) To je pravdepodobne omyl. Dobre. Budeme pokračovať prvým čítaním... (Ruch v sále.) Vyhlasujem krátku prestávku do 18.00 hodiny. O 18.00 hodine budeme pokračovať prvým čítaním o vládnom návrhu zákona, ktorým sa mení a dopĺňa zákon č. 442/2004 Z. z. o súkromných veterinárnych lekároch a Komore veterinárnych lekárov Slovenskej republiky. (Hlasy v pléne.) Pani poslankyňa, chcete... (Reakcia z pléna.) Nie. (Prestávka.) (Po prestávke.)
Droba, Juraj, poslanec NR SR (2012-06-28):
Pán kolega, ďakujem za váš príhovor, bol plný ľudskosti a lásky, a to sa mi na ňom veľmi páčilo. Niekedy mám pocit, že možno zbytočne tu predvádzame ale olympijské hry vo velebení inštitútu rodiny. A tých zlatých medailí by už bolo niekoľko. A obávam sa, že aj ďalší traja rečníci budú v tomto trende pokračovať. Ušetríme si čas. Ja som nikdy nespochybnil, že rodina je naozaj dôležitá. Dokonca som použil slovo, že je posvätná alebo najsvätejšia. Naozaj, ako nemusíte nás presviedčať, ja si to uvedomujem, kolegyňa Nicholsonová si to uvedomuje. O tomto to nie je. Ja opäť vraciam sa k tomu, vy ste nepochopili tú esenciu a podstatu nášho návrhu. Esenciou nášho návrhu... A odpoviem aj na to, či som niekedy na tom súde bol. Áno, som rozvedený, mal som bezdetné manželstvo, mal som asi najkrajší rozvod, aký si viete predstaviť. Perfektne sme sa dohodli, obidvaja sme pochopili, že vzťah nebude pokračovať. (Hlasy z pléna.) Ale kolega ma nepočul, lebo položil mi otázku, či som bol na tom súde. Takže napriek tomu... (Prerušenie vystúpenia predsedajúcou.)
P. Paška, predseda NR SR: (2010-02-04):
(Hlasovanie.) 134 prítomných, 79 bolo za, 11 proti, 44 sa zdržalo. Návrh sme postúpili do druhého čítania.
Hrušovský, Pavol, podpredseda NR SR (2010-12-15):
Ďakujem, pani poslankyňa, za oboznámenie s výsledkom rokovania o petícii za zachovanie slovenského poľnohospodárstva a potravinárstva v gestorskom výbore. Otváram rozpravu o tomto bode programu. Pani poslankyňa Košútová. Končím možnosť ďalších ústnych prihlášok do rozpravy. Písomne som nedostal žiadnu prihlášku. Nech sa páči, pani poslankyňa Košútová.
Sulík, Richard, predseda NR SR (2011-04-05):
Pán poslanec Šebej.
K. Tóthová, poslankyňa: (2009-04-23):
Vážený pán minister, obracajú sa na mňa ako podpredsedníčku ústavnoprávneho výboru mnohí občania s rôznymi právnymi otázkami, s rôznymi prieťahmi v súdnom konaní. Tieto otázky vybavujeme tak, ako sa zvyknú už po dlhé roky vybavovať. Ale jeden prípad ma mimoriadne zaujal. Je to prípad inžiniera J. T., samozrejme, v interpelácii je rozpísané meno, vo veci neplnenia povinnosti sudcu Okresného súdu v Žiline, ktorý nevytýčil pojednávanie vo veci v zákonnej lehote tak, ako to ukladá Občiansky súdny poriadok. Ide o vytýčenie pojednávania vo veci výživného. Doteraz som sa viac-menej vždy angažovala vo výživnom v prospech matiek, ktoré sa starali o deti. Tentoraz, skutočne, ide o prípad otca a jeho určenia výživného. Vážený pán minister, ja v interpelácii bližšie rozpisujem celý prípad. Gro problému je však v tom, že od 4. 12. 2007 doteraz nebolo vytýčené pojednávanie vo veci samej, t. j. vo veci výživného, napriek tomu, že podľa § 176 ods. 3 Občianskeho súdneho poriadku vo veci starostlivosti o maloletých musí súd rozhodnúť bez zbytočného odkladu, najneskôr do šiestich mesiacov odo dňa začatia konania. Teda nielen začať, ale rozhodnúť vo veci. Vážený pán minister, vopred vám ďakujem za vašu odpoveď. Ďalej si dovolím interpelovať pána ministra zdravotníctva. Obrátili sa na mňa viacerí občania, diabetici, taká skupinka diabetikov ohľadne výroby, resp. zapísania do prírodných zdrojov, prepáčte, ja to prečítam, pretože je to trošku špecifická otázka. Teda tí občania majú skúsenosti s liečivami na báze stevizoid a rebaudiozid E-960 s otázkou, prečo v Slovenskej republike nepatrí táto látka medzi potravinové články, keďže v bežnej distribúcii ju nedostať. Podľa ich názoru by bolo účelné, aby si popri syntetických sladidlách mohli obstarať aj sladidlo z prírodných zdrojov, poprípade potraviny vyrobené takýmto sladidlom z prírodných zdrojov. Po preštudovaní problematiky sme v mojej kancelárii zistili, že na báze rastliny stévia sa u nás už niekoľko rokov predávajú liečivá a liečebné čaje. Ako sladidlo je zaradené medzi potravinové doplnky v Japonsku, Švajčiarsku, v Kanade, v Austrálii a v USA, pretože toto sladidlo vyrábané z tých rastlín, ktoré som tu už čítala, je tristokrát sladšie ako sacharóza. Dodávam, že hlavný hygienik Slovenskej republiky povolil výrobu sladidla zo stévie pre diabetikov pod názvom Cukrasal ešte v roku 2002. Najnovšie výskumy a štúdie, ktoré previedla v roku 2006 Svetová zdravotnícka organizácia, odporúčajú túto prírodnú látku predávať aj ako potravinový doplnok. A práve ide o to a predmetom interpelácie je, či a z akých dôvodov táto látka nie je zapísaná medzi potravinové články, potravinové doplnky v Slovenskej republike? Vážený pán minister, vopred vám srdečne ďakujem za vašu odpoveď. Pán podpredseda Národnej rady Slovenskej republiky, ja som skončila, kolegom a kolegyniam ďakujem za pozornosť.
Bugár, Béla, podpredseda NR SR (2017-02-03):
Pán poslanec Štarchoň.
Jurinová, Erika, podpredsedníčka NR SR (2015-05-06):
63 Ďakujem, pán poslanec. Na vaše vystúpenie nie sú faktické poznámky. Dávam slovo ďalšiemu prihlásenému rečníkovi pánovi poslancovi Kuffovi.
Jurinová, Erika, podpredsedníčka NR SR (2014-01-28):
Pán poslanec Susko.
Gaborčáková, Soňa, poslankyňa NR SR (2018-05-22):
Ďakujem kolegom za pripomienky. Ja by som len predsa dočítala to, čo teda som dostala ako odpoveď. Ja som sa pýtala na otázku, aké percento dlhodobo nezamestnaných sa umiestnilo v opatrovateľských službách po rekvalifikačnom opatrovateľskom kurze cez projekt REPAS? Z celkového počtu 10 664 uchádzačov o zamestnanie podporených cez projekt REPAS, ktorí absolvovali rekvalifikačné kurzy zamerané na opatrovateľskú starostlivosť, bolo 2 765 uchádzačov o zamestnanie umiestnených na trhu práce. Z nich bolo 922 dlhodobo nezamestnaných. To znamená, z 10 922 na pomocné práce, a keďže nám starne obyvateľstvo, kľudne do tohto systému by sme týchto ľudí mohli postupne dostať. Čiže to sú reálne veci a ja sa opieram vždy o fakty a o to, že ide mi o to, aby sme vedeli zabezpečiť do budúcnosti v našom štáte dlhodobú starostlivosť o chronicky chorých a teda, aby sme nezruinovali dôchodkový systém. Ďakujem.
A. Belousovová, podpredsedníčka NR SR: (2009-02-12):
Ďalšiu otázku položil pán poslanec Ivančo. Otázku položil ministrovi školstva a podpredsedovi vlády Slovenskej republiky Jánovi Mikolajovi. Otázka znie: „Vážený pán minister, prečo doteraz neboli na školy dodané správne tlačivá k polročnému vysvedčeniu žiakov na základných školách, keď ich niektoré školy objednávali už v septembri?“ Nech sa páči, pán minister, odpovedajte a oznámte ukončenie odpovede.